Vladimiras Čiaginas
Vladimiras Genadijevičius Čiaginas (rus. Чагин, Владимир Геннадиевич, g. 1970 m. sausio 5 d.) – autosporto lenktynininkas iš Rusijos. Čiaginas septynis kartus yra laimėjęs Dakaro ralį sunkvežimių kategorijoje (2000, 2002, 2003, 2004, 2006, 2010, 2011 m.). Šis jo rezultatas yra pirmas ralio istorijoje. Antroje vietoje yra šešis kartus triumfavęs čekas Karel Loprais. 2011 m. vasario 15 d. Čiaginas pranešė, kad pasitraukia iš lenktynių. Tiesa, iš „Kamaz“ komandos jis nepasitraukė, o tapo jos direktoriumi.